laion/Wikipedia-Exotic huggingface dataset:
এম. পি. বিড়লা তারামণ্ডল

এম. পি. বিড়লা তারামণ্ডল হল ভারতের পশ্চিমবঙ্গ রাজ্যের রাজধানী কলকাতা শহরের একটি মহাকাশচর্চা কেন্দ্র ও প্ল্যানেটরিয়াম জাদুঘর। এটি সাঁচীর বৌদ্ধ স্তুপের আদলে নির্মিত একটি একতলা ভবনে অবস্থিত। দক্ষিণ কলকাতার জওহরলাল নেহেরু রোডে ভিক্টোরিয়া মেমোরিয়াল হল, সেন্ট পল'স ক্যাথিড্রাল ও ময়দানের সংযোগস্থলে অবস্থিত এই প্ল্যানেটরিয়ামটি এশিয়ার বৃহত্তম প্ল্যানেটরিয়াম তথা বিশ্বের দ্বিতীয় বৃহত্তম প্ল্যানেটরিয়াম। উল্লেখ্য, ভারতে আরও দুটি বিড়লা প্ল্যানেটরিয়াম আছে। এগুলি হল বি. এম. বিড়লা প্ল্যানেটরিয়াম (চেন্নাই) ও বিড়লা প্ল্যানেটরিয়াম (হায়দ্রাবাদ)। ১৯৬৩ সালের ২ জুলাই ভারতের তৎকালীন প্রধানমন্ত্রী জওহরলাল নেহেরু এই প্ল্যানেটরিয়ামটি উদ্বোধন করেছিলেন। এই প্ল্যানেটরিয়ামে বৈজ্ঞানিক যন্ত্রপাতির নকশা প্রস্তুতের জন্য একটি ইলেকট্রনিকস ল্যাবরেটরি আছে। এছাড়া একটি জ্যোতির্বিজ্ঞান গ্যালারি এবং চিত্রকলা ও বিশিষ্ট জ্যোতির্বিজ্ঞানীদের মূর্তিও এখানে রয়েছে। এখানে একটি মহাকাশ অবজার্ভেটরি আছে। এই অবজার্ভেটরিতে একটি সেলেস্ট্রন সি-১৪ টেলিস্কোপ ও অন্যান্য যন্ত্র পাতি (যেমন, এসটি৬ ক্যামেরা ও সোলার ফিল্টার) রয়েছে। জনসাধারণ ও ছাত্রদের জন্য জ্যোতিবিজ্ঞান, মহাকাশ-পদার্থবিদ্যা, মহাকাশবিজ্ঞান এবং গ্রহণক্ষত্র সংক্রান্ত গণিতবিদ্যার বিভিন্ন প্রকল্পও এখানে চালু রয়েছে। ৬৮০ জন একসঙ্গে এখানে বসে অনুষ্ঠান দেখতে পারেন। দৈনিক অনুষ্ঠানগুলি দুপুর বারোটা থেকে সন্ধ্যা ৭টা পর্যন্ত ইংরেজি, বাংলা ও হিন্দি ভাষায় সঞ্চালিত হয়। মাঝে মাঝে ওড়িয়া, তামিল ও গুজরাতি ভাষাতেও অনুষ্ঠান আয়োজন করা হয়। ছুটির দিনগুলিতে অতিরিক্ত অনুষ্ঠান আয়োজিত হয়। এমএল ডালমিয়া অ্যান্ড কোম্পানি এই প্ল্যানেটরিয়ামটি নির্মাণ করেছিল। এই সংস্থার প্রধান ছিলেন বিসিসিআই-এর প্রাক্তন সভাপতি জগমোহন ডালমিয়া। বিড়লা তারামণ্ডলে মহাকাশ বিজ্ঞান সংক্রান্ত বিনামূল্যে একটি কোর্স পড়ানো হয়ে থাকে। এই কোর্সে সাধারণ মানুষকে মহাকাশ বিজ্ঞান সংক্রান্ত প্রাথমিক জ্ঞান দান করা হয় এবং পাঠক্রমের শেষে একটি ডিপ্লোমাও দেওয়া হয়। তারামণ্ডল কর্তৃপক্ষ জার্নাল অফ বিড়লা প্ল্যানেটোরিয়াম নামে একটি ইংরেজি গবেষণা পত্রিকাও প্রকাশ করে থাকেন। এখানকার একটি ছোটো সেমিনার হলে নিয়মিত মহাকাশ বিজ্ঞান সংক্রান্ত বক্তৃতার আয়োজন করা হয়ে থাকে। এম. পি. বিড়লা ইনস্টিটউট অফ ফান্ডামেন্টাল রিসার্চ "Kolkata Click India"। ১৮ এপ্রিল ২০১২ তারিখে মূল থেকে আর্কাইভ করা। সংগ্রহের তারিখ ৭ জুলাই ২০১৬।  "Birla Planetarium plans show for students to mark its golden jubilee"। ২২ জুলাই ২০১১ তারিখে মূল থেকে আর্কাইভ করা। সংগ্রহের তারিখ ৭ জুলাই ২০১৬।  M P Birla Planetarium 50 Glorious years of M.P. Birla Planetarium Kolkata "Visit to Birla Planetarium"। ৩ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৭ জুলাই ২০১৬।  বিড়লা তারামণ্ডল, বাংলার ঐতিহ্য কলকাতার অহংকার, পল্লব মিত্র, পারুল প্রকাশনী, কলকাতা, ২০১০, পৃ. ৪২-৪৪ কলকাতা: এক পূর্ণাঙ্গ ইতিহাস, অতুল সুর, জেনারেল প্রিন্টার্স অ্যান্ড পাবলিশার্স প্রাঃ লিঃ, ১৯৮১, পৃ. ২৯২
এম এ কাশেম (দ্ব্যর্থতা নিরসন)

এম এ কাশেম নাম দ্বারা নিম্নোক্ত ব্যক্তিবর্গকে নির্দেশ করা হচ্ছে: এম এ কাশেম (অধ্যাপক), বাংলাদেশ টেক্সটাইল বিশ্ববিদ্যালয়ের (বুটেক্স) তৃতীয় উপাচার্য এম. এ. কাসেম, শরীয়তপুর জেলার রাজনীতিবিদ ও ফরিদপুর-১৭ আসনের সাবেক সংসদ সদস্য আবুল কাশেম (দ্ব্যর্থতা নিরসন), দ্ব্যর্থতা নিরসনকারী পাতা আবুল কাসেম (দ্ব্যর্থতা নিরসন), দ্ব্যর্থতা নিরসনকারী পাতা এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
কাফি খান

কাফি খান (১৯২৮ — ২০২১) বাংলাদেশের একজন বেতার ব্যক্তিত্ব, সাংবাদিক। তিনি প্রয়াত রাষ্ট্রপতি জিয়াউর রহমানের প্রেস সচিব ছিলেন। ১৯২৮ সালে তিনি চব্বিশ পরগণা জেলার বারাসাতের কাজীপাড়া গ্রামে জন্মগ্রহণ করেন। সেখানেই প্রাইমারি স্কুল ও হাই স্কুলের পড়াশুনা সম্পন্ন করেন। এরপর ভর্তি হন রিপন কলেজে। ১৯৪৭ সালের কিছু আগে, অর্থাৎ দেশভাগের আগে তিনি বড় ভাইয়ের সাথে ঢাকায় চলে আসেন। পরিবারের বাকি সবাই ভারতেই থেকে গিয়েছিলেন। ঢাকায় ফিরে এসে তিনি সরকারের রাজস্ব অফিসে একটি করণিকের চাকরি নিয়েছিলেন। তখন ঢাকা ছিল শুধুই একটি জেলা শহর। এতোটা উন্নত ছিল না। দেশবিভাগের সময় প্রায় সকল হিন্দু ভারতে পাড়ি জমালে সাংস্কৃতিক অঙ্গনেও একটি বিশাল শূণ্যতার সৃষ্টি হয়েছিল। তাঁর কবিতা আবৃত্তির প্রতি ঝোঁক ছিল। এমনকি মঞ্চনাটকের উন্নতিতেও কাফি খান ভূমিকা পালন করেছেন। ১৯৬৬ সালে তিনি ভয়েস অব আমেরিকায় যোগ দেন। ১৯৭১ সালে মুক্তিযুদ্ধের পক্ষে বেতারে তিনি ভূমিকা পালন করেছেন। তখনই তিনি খ্যতি লাভ করেন। ১৯৭৩ সালে দেশে ফিরে আসেন। এবং আবারও ভয়েস অব আমেরিকায় যোগ দেন। সত্তরের দশক থেকে আশির দশক পর্যন্ত তিনি রাষ্ট্রপতি জিয়াউর রহমানের প্রেস সচিব হিসেবে দায়িত্ব পালন করেছেন। দীর্ঘদিন ধরে তিনি প্রস্টেট ক্যান্সারে ভুগছিলেন। যুক্তরাষ্ট্রে ৯৩ বছর বয়সে তিনি মৃত্যুবরণ করেন। "বেতার ব্যক্তিত্ব ও বাচিক শিল্পী কাফি খান আর নেই"। মানবজমিন। সংগ্রহের তারিখ ২০২১-০৭-০২।  "জিয়াউর রহমানের প্রেস সেক্রেটারি কাফি খানের ইন্তেকাল"। নয়া দিগন্ত। ২ জুলাই ২০২১। সংগ্রহের তারিখ ২ জুলাই ২০২১।
জর্দান লোতোম্বা

এমভুলা জর্দান লোতোম্বা (ইংরেজি: Jordan Lotomba; জন্ম: ২৯ সেপ্টেম্বর ১৯৯৮; জর্দান লোতোম্বা নামে সুপরিচিত) হলেন একজন সুইজারল্যান্ডীয় পেশাদার ফুটবল খেলোয়াড়। তিনি বর্তমানে ফ্রান্সের পেশাদার ফুটবল লিগের শীর্ষ স্তর লিগ ১-এর ক্লাব নিস এবং সুইজারল্যান্ড জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় এবং ডান পার্শ্বীয় মধ্যমাঠের খেলোয়াড় হিসেবে খেলে থাকেন। ২০১৭ সালে, লোতোম্বা সুইজারল্যান্ড অনূর্ধ্ব-২১ দলের হয়ে সুইজারল্যান্ডের বয়সভিত্তিক পর্যায়ে অভিষেক করেছিলেন। প্রায় ৩ বছর যাবত সুইজারল্যান্ডের বয়সভিত্তিক দলের হয়ে খেলার পর, তিনি ২০২০ সালে সুইজারল্যান্ডের হয়ে আন্তর্জাতিক পর্যায়ে অভিষেক করেছেন; সুইজারল্যান্ডের জার্সি গায়ে তিনি এপর্যন্ত ১ ম্যাচে অংশগ্রহণ করেছেন। তিনি সুইজারল্যান্ডের হয়ে এপর্যন্ত ১টি উয়েফা ইউরোপীয় চ্যাম্পিয়নশিপে (২০২০) অংশগ্রহণ করেছেন। দলগতভাবে, লোতোম্বা এপর্যন্ত ৩টি শিরোপা জয়লাভ করেছেন, যার সবগুলো ইয়াং বয়েজের হয়ে জয়লাভ করেছেন। এমভুলা জর্দান লোতোম্বা ১৯৯৮ সালের ২৯শে সেপ্টেম্বর তারিখে সুইজারল্যান্ডের ইভেরদোঁ-ল্য-বেঁতে জন্মগ্রহণ করেছেন এবং সেখানেই তার শৈশব অতিবাহিত করেছেন। তার বাবা অ্যাঙ্গোলীয় বংশোদ্ভূত এবং তার মা কঙ্গোলীয় বংশোদ্ভূত। "Mvula Jordan Lotomba"। Swiss Football Association (জার্মান ভাষায়)। ৮ অক্টোবর ২০২০ তারিখে মূল থেকে আর্কাইভ করা। সংগ্রহের তারিখ ৮ অক্টোবর ২০২০।  Ruffieux, François (১৮ ফেব্রুয়ারি ২০১৮)। "Lotomba, une force vive pour le Lausanne-Sport"। 24heures.ch (French ভাষায়)। সংগ্রহের তারিখ ২৩ এপ্রিল ২০১৯। উদ্ধৃতি শৈলী রক্ষণাবেক্ষণ: অচেনা ভাষা (link) জর্দান লোতোম্বা – উয়েফা প্রতিযোগিতার রেকর্ড (আর্কাইভ) (ইংরেজি)  সকারওয়েতে জর্দান লোতোম্বা (ইংরেজি) সকারবেসে জর্দান লোতোম্বা (ইংরেজি) ট্রান্সফারমার্কেটে জর্দান লোতোম্বা (ইংরেজি) ওয়ার্ল্ডফুটবল.নেটে জর্দান লোতোম্বা (ইংরেজি) ইএসপিএন এফসিতে জর্দান লোতোম্বা (ইংরেজি) ন্যাশনাল-ফুটবল-টিমস.কমে জর্দান লোতোম্বা (ইংরেজি)
চোখি ফণিমনসা

ধূসর চোখি ফণিমনসা সাপ ( Boiga siamensis ), যা চোখি ফণিমনসা সাপ বা সিয়ামীয় চোখি ফণিমনসা সাপ নামেও পরিচিত, ফণিমনসা প্রজাতির একটি সাপ, যা উত্তর-পূর্ব ভারত, বাংলাদেশ, মায়ানমার, কম্বোডিয়া, থাইল্যান্ড, মালয়েশিয়া এবং ভিয়েতনামে পাওয়া যায়। সিয়ামীয় চোখি ফণিমনসা সাপটি কুকুর-দাঁতযুক্ত সাপের সাথে সাদৃশ্যপূর্ণ তবে এটি একটি পৃথক ভৌগোলিক সীমায় অবস্থানকারী। এটি একটি বিশাল সাপ, যা দৈর্ঘ্যে প্রায় ২ মিটার (৬ ১⁄২ ফুট)। সাপটি ধূসর-বাদামি ক্রস দাগের সাথে কালো বর্ণের, যা অভ্যন্তরীণভাবে সবচেয়ে স্বতন্ত্র। এর মাথা গাঢ় বাদামি বর্ণের। সাপটির চিবুক এবং গলা সাদা, অঙ্কীয় দিকে সাদা থেকে হালকা বাদামী রঙের হয়। এদের বেশিরভাগই নিশাচর, এটি একটি সম্ভাব্য আক্রমণাত্মক সাপ। এটি একটি বিষাক্ত সাপ তবে কোনো হতাহ্তের কথা জানা যায়নি। ভারত, বাংলাদেশ, মায়ানমার, কম্বোডিয়া, থাইল্যান্ড, মালয়েশিয়া এবং ভিয়েতনামে এ সাপ দেখা যায়। এই সাপগুলি বন-পাহাড় এবং সমভূমিতে পাওয়া যায় এবং ১,৭০০ মিটার উচ্চতা পর্যন্ত পাওয়া যায়। এগুলি বৃক্ষবাসী, তবে জলের কাছাকাছিও পাওয়া যায়। এই সাপটি পাখি এবং ডিম খেয়ে জীবন্ধারণ করে। চোখি ফণিমনসা একটি অণ্ডপ্রসূ প্রজাতি, যৌন পরিপক্ক মহিলা সাপেরা প্রতি গুচ্ছে ৬-১২টি করে ডিম পাড়ে। চোখি ফণিমনসা, সিয়ামীয়চোখি ফণিমনসা (কিশোর) সিয়ামিয় চোখি ফণিমনসা, কাইগ ক্র্যাচান জাতীয় উদ্যানের চোখি ফণিমনসা।   "Boiga siamensis"। Animal Diversity Web। সংগ্রহের তারিখ ৮ ডিসে ২০১৪।  টেমপ্লেট:Colubrids-stub
ট্রাভিস সিন্নিয়াহ

ট্রাভিস জেরেমি লিয়ানদুরু সিন্নিয়াহ শ্রীলঙ্কা নৌবাহিনীর একজন অ্যাডমিরাল ছিলেন। তিনি শ্রীলঙ্কা নৌবাহিনীর ২১তম কমান্ডার হিসেবে দায়িত্ব পালন করেন। তিনি নৌ সদরে কমান্ডার, নেভাল ফ্লিট হিসেবে দায়িত্ব পালন সহ পূর্বাঞ্চলীয় নৌ কমান্ডের ফ্ল্যাগ অফিসার কমান্ডিং হিসেবে দায়িত্বও পালন করেছিলেন রিয়ার অ্যাডমিরাল হিসেবে। জাতিগত হিসেবে সিন্নিয়াহ একজন শ্রীলঙ্কান তামিল এবং অ্যাডমিরাল রজন কাদিরামার যিনি ষাটের দশকে নৌ কমান্ডার হিসেবে দায়িত্ব পালন করেছিলেন একমাত্র তামিল মানুষ হিসেবে তার পরেই অর্থাৎ দ্বিতীয় তামিল নৌ কমান্ডার হিসেবে সিন্নিয়াহ পরিগণিত হন। ক্যান্ডিতে জন্মগ্রহণকারী সিন্নিয়াহ নেভাল অ্যান্ড ম্যারিটাইম একাডেমীতে তার প্রাথমিক নৌ শিক্ষা সম্পন্ন করেন ১৯৮৬ সালে, তিনি ১৯৮৪ সালে ক্যাডেট হিসেবে প্রতিষ্ঠানটিতে যোগ দিয়েছিলেন; এর আগে তিনি ক্যান্ডির ট্রিনিটি কলেজে উচ্চ মাধ্যমিকের পাঠ চুকান। ১৯৮৬ সালে কমিশন প্রাপ্তির পর সিন্নিয়াহ উচ্চতর প্রশিক্ষণের জন্য ব্রিটেন এবং পাকিস্তান গমন করেন, তিনি নৌ স্টাফ কোর্স ভারত এবং ন্যাশনাল ডিফেন্স কলেজ কোর্স পাকিস্তান থেকে সম্পন্ন করেন। ১৯৮৬ সালে সিন্নিয়াহ শ্রীলঙ্কা নৌবাহিনীর এক্সিকিউটিভ শাখায় সাব লেফটেন্যান্ট হিসেবে কমিশন লাভ করেন। দীর্ঘ নৌ সামরিক জীবনে সিন্নিয়াহ বিভিন্ন যুদ্ধ-জাহাজের অধিনায়কত্ব করেছিলেন। তিনি ৪র্থ ফাস্ট অ্যাটাক ফ্লোটিলাতে কর্মরত ছিলেন এবং পরে কমান্ডার পদবীতে এটির অধিনায়কত্ব করেন। তিনি নৌ সদরে নৌ কমান্ডারের ব্যক্তিগত সচিব হিসেবে দায়িত্ব পালন সহ নেভাল অ্যান্ড ম্যারিটাইম একাডেমীর অধিনায়ক, নৌ সদরে নেভাল প্রজেক্ট অ্যান্ড প্ল্যান্সের পরিদপ্তরের পরিচালক, পূর্বাঞ্চলীয় নৌ অঞ্চলের উপ অধিনায়ক সহ অধিনায়ক এবং ভলান্টিয়ার নেভাল ফোর্সের কমান্ড্যান্ট হিসেবে দায়িত্ব পালন করেছিলেন। ভাইস অ্যাডমিরাল হিসেবে তিনি ২২ আগস্ট ২০১৭ তারিখে নৌ সদরে নৌকমান্ডারের দায়িত্ব গ্রহণ করেন। রাষ্ট্রপতি মৈত্রীপাল সিরিসেনার নির্দেশে সিন্নিয়াহ ২৬ অক্টোবর ২০১৭ তারিখে ৫৫ বছর বয়সে নৌবাহিনী থেকে অবসরে যান এবং পূর্ণ অ্যাডমিরাল পদে উন্নীত করা হয় তাকে, ভাইস অ্যাডমিরাল সিরিমেভান রণসিংহে নতুন নৌ কমান্ডার নিযুক্ত হন। "Rear Admiral Travis Sinniah appointed as new Sri Lanka Navy Commander"। Colombopage.com। ColomboPage। ১৯ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ১৯ আগস্ট ২০১৭।  "Travis Sinniah, new Navy Commander"। Dailynews.lk। Daily News Sri Lanka। সংগ্রহের তারিখ ১৯ আগস্ট ২০১৭।  "Sri Lanka appoints first Tamil Navy chief after four decades"। The Economic Times। ১৮ আগস্ট ২০১৭। সংগ্রহের তারিখ ৩ সেপ্টেম্বর ২০১৭।  Navy, Sri Lanka। "Sri Lanka Navy – Vice Admiral Admiral Travis Jl Sinniah  : Biography"। navy.lk। ৩ সেপ্টেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৩ সেপ্টেম্বর ২০১৭।  "Travis Sinniah to have shortest tenure?"। Sri Lanka Mirror। ২৯ সেপ্টেম্বর ২০১৭। সংগ্রহের তারিখ ২৫ অক্টোবর ২০১৭।  "Rear Admiral Ranasinghe new Navy Chief"। Daily Mirror। Sri Lanka। ২৫ অক্টোবর ২০১৭। সংগ্রহের তারিখ ২৫ অক্টোবর ২০১৭।
কামাল উদ্দিন আহাম্মদ

কামাল উদ্দিন আহাম্মদ (জন্ম: ১ এপ্রিল ১৯৫৭) একজন বাংলাদেশী কৃষিবিদ। তিনি শেরেবাংলা কৃষি বিশ্ববিদ্যালয়ের (শেকৃবি) এগ্রিকালচারাল বোটানি বিভাগের অধ্যাপক এবং বিশ্ববিদ্যালয়টির ষষ্ঠ উপাচার্য। কামাল উদ্দিন আহাম্মদ ১৯৫৭ সালের ১ এপ্রিল কুমিল্লা জেলার হোমনা উপজেলার বিজয় নগর গ্রামে জন্মগ্রহণ করেন। তিনি কুমিল্লা শিক্ষা বোর্ডের অধীনে ১৯৭২ সালে এসএসসি ও ১৯৭৪ সালে এইচএসসি পাশ করেন। তৎকালীন বাংলাদেশ কৃষি ইনস্টিটিউট (বর্তমানে শেকৃবি) থেকে তিনি ১৯৭৯ সালে কৃষিতে বিএসসি (সম্মান) ও ১৯৮২ সালে এমএসসি ডিগ্রি লাভ করেন। তিনি যুক্তরাজ্য থেকে ১৯৮৭ সালে এমফিল এবং ২০০৭ সালে পিএইচডি ডিগ্রি অর্জন করেন। কামাল ১৯৮১ সালে তৎকালীন বাংলাদেশ কৃষি ইনস্টিটিউটে এগ্রিকালচারাল বোটানি বিভাগে প্রভাষক হিসেবে তার কর্মজীবন শুরু করেন। বাংলাদেশ কৃষি ইনস্টিটিউট ২০০১ সালে শেরেবাংলা কৃষি বিশ্ববিদ্যালয়ের উন্নীত হয়। অধ্যাপনা ও গবেষণার পাশাপাশি দীর্ঘ কর্মজীবনে আহাম্মদ বিভিন্ন গুরুত্বপূর্ণ পদে দায়িত্ব পালন করেছেন। তিনি শেরেবাংলা কৃষি বিশ্ববিদ্যালয়সহ পটুয়াখালী বিজ্ঞান ও প্রযুক্তি বিশ্ববিদ্যালয়, হাজী মোহাম্মদ দানেশ বিজ্ঞান ও প্রযুক্তি বিশ্ববিদ্যালয়, বাংলাদেশ কৃষি বিশ্ববিদ্যালয়, বঙ্গবন্ধু শেখ মুজিবুর রহমান কৃষি বিশ্ববিদ্যালয়, সিলেট কৃষি বিশ্ববিদ্যালয়, খুলনা বিশ্ববিদ্যালয়, ইন্টারন্যাশনাল ইউনিভার্সিটি অব বিজনেস এগ্রিকালচার অ্যান্ড টেকনোলজি, রাজশাহী বিশ্ববিদ্যালয়, বাংলাদেশ কৃষি গবেষণা ইনস্টিটিউট, বাংলাদেশ কৃষি গবেষণা কাউন্সিল, যশোর শিক্ষা বোর্ডসহ বিভিন্ন বিশ্ববিদ্যালয় ও গবেষণা প্রতিষ্ঠানে পরীক্ষক, অতিথি শিক্ষক, শিক্ষক ও বিজ্ঞানী নিয়োগ বোর্ড বিশেষজ্ঞসহ নানাবিধ একাডেমিক ও গবেষণামূলক কার্যক্রমে গুরুত্বপূর্ণ ভূমিকা পালন করেন। কামাল উদ্দিন আহাম্মদ ২০১৬ সালের ১৪ আগস্ট পরবর্তী চার বছরের জন্য শেরেবাংলা কৃষি বিশ্ববিদ্যালয়ের ষষ্ঠ উপাচার্য হিসেবে নিয়োগ লাভ করেন। কামাল উদ্দিন আহাম্মদ দেশীয় ও আন্তর্জাতিক জার্নালে ৩০টির বেশি গবেষণা নিবন্ধ প্রকাশ ও বহু সম্মেলনে গবেষণা প্রবন্ধ উপস্থাপন করেছেন। তিনি ভুট্টা, গম ও ধান প্রভৃতি ফসলের উপর জাতিসংঘের খাদ্য ও কৃষি সংস্থা, ইউরোপীয় কমিশন, ইউএসএইড, বিশ্ববিদ্যালয় মঞ্জুরী কমিশন, শেরেবাংলা কৃষি বিশ্ববিদ্যালয় ইত্যাদি প্রতিষ্ঠান ও বাংলাদেশ সরকারের অধীনে একাধিক গবেষণা প্রকল্প বাস্তবায়ন করেছেন। আহাম্মদ বিভিন্ন পেশাজীবী সংগঠনের সক্রিয় সদস্য। তিনি বাংলাদেশের সরকারি বিশ্ববিদ্যালয়ের উপাচার্যদের সংগঠন বাংলাদেশ বিশ্ববিদ্যালয় পরিষদ এর সভাপতি হিসেবে দায়িত্ব পালন করেন। কামাল উদ্দিন আহাম্মদ শিক্ষা, গবেষণা ও বিশ্ববিদ্যালয় প্রতিষ্ঠায় অবদানের জন্য বাংলাদেশ শিক্ষা পর্যবেক্ষক সোসাইটি কর্তৃক প্রদত্ত অমর একুশে পদক-২০১২ লাভ করেন। "শেকৃবিতে নতুন ভিসি, প্রোভিসি, কোষাধ্য‌ক্ষ"। বিডিনিউজ টোয়েন্টিফোর ডটকম। ১৪ আগস্ট ২০১৬। ৯ জুলাই ২০২১ তারিখে মূল থেকে আর্কাইভ করা। সংগ্রহের তারিখ ২ জুলাই ২০২১।  "শেকৃবির নতুন ভিসি প্রফেসর কামাল উদ্দিন"। ক্যাম্পাসলাইভ২৪.কম। ১৪ আগস্ট ২০১৬। ৯ জুলাই ২০২১ তারিখে মূল থেকে আর্কাইভ করা। সংগ্রহের তারিখ ২ জুলাই ২০২১।  "শেকৃবি নতুন উপাচার্য"। কৃষি বার্তা। ২১ সেপ্টেম্বর ২০১৬। ৭ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২ জুলাই ২০২১।  "শেকৃবির নতুন ভিসি কামাল উদ্দিন আহাম্মদ"। সমকাল। ১৪ আগস্ট ২০১৬। ১১ জুলাই ২০২১ তারিখে মূল থেকে আর্কাইভ করা। সংগ্রহের তারিখ ২ জুলাই ২০২১।  "বিশ্ববিদ্যালয় পরিষদের সভাপতি ড. কামাল উদ্দিন আহাম্মদ"। বাংলানিউজটোয়েন্টিফোর.কম। ১৬ মে ২০১৯। সংগ্রহের তারিখ ২ জুলাই ২০২১।
ব্রাসেল্‌স বন্দর

ব্রাসেল্‌স বন্দর বেলজিয়ামের ব্রাসেল্‌স শহরের একটি অভ্যন্তরীণ বন্দর। বন্দরটিতে সর্বোচ্চ ৪,৫০০ টন ওজনের পণ্য নিয়ে জাহাজসমূহ প্রবেশ করতে সক্ষম হয় এবং বার্জ টাউিংয়ের মাধ্যমে ৯,০০০ টন পর্যন্ত পণ্য পরিবহন করা যায়। বন্দরের সীমিত অঞ্চলে (৬৪ হেক্টর) প্রায় ৩০০ টি সংস্থা রয়েছে এবং সংস্থাসমূহ প্রায় ১৩,০০০ কর্মসংস্থান সৃষ্টি করেছে। প্রকৃত নগর কেন্দ্র থেকে উত্তর অবস্থিত ব্রাসেল্‌স বন্দরটি উইলব্রুক খাল নির্মাণে উত্স হিসাবে কাজ করেছিল, যা ১৫৬১ সালে পরিবহণের জন্য খোলা হয়েছিল। বছরের পর বছর ধরে, শহরের প্রাচীরের মধ্যে বিভিন্ন ডকসমূহ খনন করা হয়েছিল, তবে ১৯তম শতাব্দীর শেষের দিকে সেগুলি বন্ধ করা হয়েছিল, কারণ সেগুলি অপর্যাপ্ত হয়ে পরেছিল এবং "পেন্টাগন অব ব্রাসেল্‌স"-এর বাইরে অবস্থিত বন্দরটি সংস্থার উন্নয়ন শুরু করে। বন্দরে বছরে ২৪ মিলিয়ন টনেরও বেশি পণ্যের বাণিজ্য হয়, যার বেশিরভাগ রেলপথ ও সড়ক পরিবহণের মাধ্যমে ঘটে এবং ৬.৬ মিলিয়ন টনেরও বেশি পণ্য জলপথ পরিবহনের মাধ্যমে (২০১৬ সালের হিসাবে) পরিবাহিত হয়। "UNLOCODE (BE) - BELGIUM"। service.unece.org। UNECE। সংগ্রহের তারিখ ১৭ এপ্রিল ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Haven van Brussel - Tewerkstelling" (ওলন্দাজ ভাষায়)। BRU+। ১৯ এপ্রিল ২০১৬ তারিখে মূল থেকে আর্কাইভ করা। সংগ্রহের তারিখ ১০ এপ্রিল ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Tijdsbalk - 1560 tot 1570 jaar in onze jaartelling" (ওলন্দাজ ভাষায়)। willebroek.be। সংগ্রহের তারিখ ১০ এপ্রিল ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Haven van Brussel - Jaarlijkse statistieken" (ওলন্দাজ ভাষায়)। BRU+। ১৯ এপ্রিল ২০১৬ তারিখে মূল থেকে আর্কাইভ করা। সংগ্রহের তারিখ ১০ এপ্রিল ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
ইউনিভার্সিটিস ২১

ইউনিভার্সিটিস ২১ (ইউ২১) হলো গবেষণা-নিবিড় বিশ্ববিদ্যালয়গুলির একটি আন্তর্জাতিক নেটওয়ার্ক। ১৯৯৭ সালে অস্ট্রেলিয়ার মেলবোর্নে শহরে ১১ জন সদস্য নিয়ে ইউনিভার্সিটিস-২১ প্রতিষ্ঠিত হয়, সংগঠনটি উনিশটি আলাদা আলাদা দেশ ও অঞ্চলগুলিতে সাতাশটি বিশ্ববিদ্যালয়কে নিজেদের সদস্যপদে অন্তর্ভুক্ত করেছে। সিঙ্গাপুরে ২০০১ সালের জুন মাসে ইউনিভার্সিটিজ ২১ এবং থমসন লার্নিংয়ের (যা পরবর্তীকালে সেনেজ লার্নিং হয়ে উঠেছে) যৌথ উদ্যোগে একটি লাভজনক বিশ্ববিদ্যালয় হিসাবে গঠিত হয়েছিল। ২০০৭ সালের শেষের দিকে সিঞ্জেজ লার্নিং তার ৫০ শতাংশ ইউ-২১ গ্লোবাল এর শেয়ার মরিশাস-ভিত্তিক মণিপাল ইউনিভার্সাল লার্নিং ইন্টারন্যাশনালের কাছে একটি অঘোষিত পরিমাণের বিক্রি করেছিল। ২০১০ সালে ইউনিভার্সিটিস-২১ তাদের শেয়ারহোল্ডিং ২৫ শতাংশে কমিয়ে ১০ টি বিশ্ববিদ্যালয় ইক্যুইটি ধরে রেখেছে। বিশ্ববিদ্যালয়টি এখন গ্লোবালএনেক্সট ইউনিভার্সিটি হিসাবে ব্যবসা করে এবং ইউনিভার্সিটাস-২১ এর সাথে তার আর কোনও সংযোগ নেই। "About Universitas 21"। www.universitas21.com। সংগ্রহের তারিখ ৮ মে ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Universitas 21 | Global Maryland, University of Maryland"। globalmaryland.umd.edu (ইংরেজি ভাষায়)। সংগ্রহের তারিখ ১৯ নভেম্বর ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Universitas 21 | UNSW Current Students"। student.unsw.edu.au। ১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১৯ নভেম্বর ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Universitas 21 : Melbourne Global Mobility : The University of Melbourne"। www.mobility.unimelb.edu.au (ইংরেজি ভাষায়)। সংগ্রহের তারিখ ১৯ নভেম্বর ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Member List"। www.universitas21.com। সংগ্রহের তারিখ ৮ মে ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Staff Writer (২০০৭-১১-১৪)। "Manipal group buys 50% in online varsity"। livemint। সংগ্রহের তারিখ ২০২০-০৪-০৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Trounson, Andrew (২০১০-০১-২৭)। "Manipal to Control U21Global"। The Australian। সংগ্রহের তারিখ ২০১৩-০৯-১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
সোন

সোন (উচ্চারণ: /ˈsoʊn/) হল শব্দ চাপের বৈষয়িক উপলব্ধি তথা শব্দোচ্চতার একটি একক। শব্দোচ্চতা বিষয়ক বৈজ্ঞানিক আলোচনা শব্দমনোবিজ্ঞানের মূল বিষয়বস্তুর অন্তর্ভুক্ত। শব্দোচ্চতা নির্ণয়ে মনোপদার্থবিজ্ঞানের পদ্ধতিসমূহ প্রয়োগ করা হয়। শব্দোচ্চতাকে দ্বিগুণ করা হলে সোন এককে শব্দোচ্চতার মান দ্বিগুণ হবে। ১৯৩৬ সালে মার্কিন মনস্তত্ত্ববিদ স্ট্যানলি স্মিথ স্টিভেনস (১৯০৬ – ১৯৭৩) এই এককটির প্রস্তাব করেছিলেন। সোন কোন এসআই একক নয়। স্টিভেনসের সংজ্ঞানুসারে, 1 সোন 40 ফনের সমান। 1000 Hz কম্পাংকের একটি বিশুদ্ধ সুরের শব্দ চাপ স্তর বা তীব্রতা n {\displaystyle n} dB হলে এর শব্দোচ্চতা হবে n {\displaystyle n} ফন। ফন স্কেল ডেসিবেলের সাথে রৈখিক সম্পর্কযুক্ত তথা লগারিদম নির্ভর, এটি শব্দোচ্চতার সাথে রৈখিক সম্পর্কযুক্ত নয়; তাই সোন এবং ফন স্কেল পরস্পরের সমানুপাতিক নয়। বরং সোন এককে শব্দোচ্চতা অন্ততঃপক্ষে শব্দ সংকেতের তীব্রতার ঘাত নীতি অপেক্ষকের (power law function) খুবই কাছাকাছি যেখানে ফাংশনটির ঘাত হল 0.3। যার দরুন প্রতি 10 ফন বৃদ্ধি অর্থাৎ 1 kHz এর একটি সুরের 10 dB পরিমাণ তীব্রতার বৃদ্ধি সোন স্কেলে প্রায় দ্বিগুণ শব্দোচ্চতা উৎপাদন করে। 1000 Hz ভিন্ন অন্যান্য কম্পাংকের বেলায় ফন স্কেল ভিত্তিক শব্দোচ্চতা স্তরকে সম-শব্দোচ্চতার সমোন্নতি রেখার একটি সেটের মাধ্যমে কম্পাংকের পরিবর্তনের সাপেক্ষে মানুষের শ্রাব্যতার প্রতিক্রিয়া অনুযায়ী ক্রমাঙ্কন করা হয়। অতঃপর ফন স্কেল ভিত্তিক শব্দোচ্চতা স্তরকে একই ঘাত নীতির মাধ্যমে সোন স্কেলে মানচিত্রায়ন করা হয়। LN > 40 ফন এর ক্ষেত্রে সোন এককে শব্দোচ্চতা N হবে:— N = ( 10 L N − 40 10 ) 0.30103 ≈ 2 L N − 40 10 {\displaystyle N=\left(10^{\frac {L_{N}-40}{10}}\right)^{0.30103}\approx 2^{\frac {L_{N}-40}{10}}} অথবা N > 1 সোন এর ক্ষেত্রে ফন এককে শব্দোচ্চতা স্তর LN হবে:— L N = 40 + 10 log 2 ⁡ ( N ) {\displaystyle L_{N}=40+10\log _{2}(N)} শ্রাব্যতার আরম্ভ বা নিম্ন সীমার সন্নিকটে এই সমীকরণের সংশোধন প্রয়োজন হয়। এই সূত্রগুলো সাইন তরঙ্গযুক্ত একক কম্পাংক বা ন্যারোব্যান্ড শব্দ সংকেতের ক্ষেত্রে প্রযোজ্য। ক্রিটিকাল ব্যান্ড হেতু মিশ্র বা ব্রডব্যান্ড সংকেতের জন্য শব্দোচ্চতার আরও সম্প্রসারিত একটি মডেল প্রয়োজন। আরও পূর্ণাঙ্গভাবে বর্ণনার করতে হলে, সোন স্কেলে প্রাপ্ত পরিমাপকে অবশ্যই G এবং D অথবা R এর যেকোন একটি প্রত্যয় যোগে সুনির্দিষ্ট হতে হবে যেখানে G হল ঐচ্ছিক ও গুচ্ছ তরঙ্গের শব্দোচ্চতার জন্য, D হল প্রত্যক্ষ বা মুক্ত ক্ষেত্রের জন্য এবং R হল কক্ষীয় বা পরিব্যাপ্ত ক্ষেত্রের জন্য। Stanley Smith Stevens: A scale for the measurement of the psychological magnitude: loudness. See: Psychological Review. 43, Nr. 5,APA Journals, 1936, pp. 405–416 Brian C. J. Moore (২০০৭)। Cochlear hearing loss: physiological, psychological and technical issues (২য় সংস্করণ)। Wiley-Interscience। পৃষ্ঠা 94–95। আইএসবিএন 978-0-470-51633-1। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Irving P. Herman (২০০৭)। Physics of The Human Body। Springer। পৃষ্ঠা 613। আইএসবিএন 978-3-540-29603-4। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Eberhard Hänsler, Gerhard Schmidt (২০০৮)। Speech and audio processing in adverse environments। Springer। পৃষ্ঠা 299। আইএসবিএন 978-3-540-70601-4। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Hugo Fastl and Eberhard Zwicker (২০০৭)। Psychoacoustics: facts and models (3rd সংস্করণ)। Springer। পৃষ্ঠা 207। আইএসবিএন 978-3-540-23159-2। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
কিলিনোচ্চি

কিলিনোচ্চি শ্রীলঙ্কার উত্তর প্রদেশে অবস্থিত একটি শহর যার অধিকাংশ অধিবাসী তামিল ভাষী এবং হিন্দু ধর্মাবলম্বী। এটি রাস্তায় জাফনার ৬৮ কিলোমিটার দক্ষিণে এবং ভাভুনিয়ার ৭৫ কি.মি. উত্তরে। এটি উত্তর প্রাদেশিক কাউন্সিলের প্রশাসনিক সদর দফতর। এটি ২০০২ থেকে ২০০৯ সাল অবধি লিবারেশন টাইগার্স অব তামিল ঈলম (এলটিটিই) -এর প্রশাসনিক রাজধানী ছিল। জেলার বেশিরভাগ মানুষ কৃষিতে নিযুক্ত আছেন। কৃষিক্ষেত্রে জল রানাইমাদু আক্করায়ণ, পুডুমুরিপ্পু, ভ্যানেরি, প্রমথনারু, কলমাদু, পুডুইয়ান, কারিয়ালাই নাগপাদুভান এবং কনকম্বিকাই পুকুর থেকে প্রাপ্ত হয়। শ্রীলঙ্কা রাজ্যের কৃষি গবেষণা গবেষণা কেন্দ্রটি ব্লক ১৫৫-এ অবস্থিত, কৃষি সম্প্রসারণ কার্যক্রমের জন্য উত্তর প্রদেশের কৃষি বিভাগ, সরকারী এজেন্টের হোটেলের নিকটে এবং মাটি গবেষণা কেন্দ্রটি ইরানামাদু জংশনে অবস্থিত কৃষি অনুষদ এবং বিশ্ববিদ্যালয়ের প্রকৌশল অনুষদ এবং শ্রীলঙ্কার কেন্দ্রীয় ব্যাংকের উত্তর আঞ্চলিক সদর দফতরটি সায়েন্স সিটিতে অবস্থিত। ভট্টকাচ্চির কৃষি প্রশিক্ষণ কলেজটি বর্তমানে বন্ধ রয়েছে। বীজ ধান গবেষণা ও উৎপাদন কেন্দ্রটি বিয়ারওয়েতে পরিচালনা করে।
রাশিয়ার জার পরিবারের হত্যাকাণ্ড

রুশ বিপ্লব (ফেব্রুয়ারি বিপ্লব) ১৯১৭ সালের ৮ - ১৬ই  মার্চ সংঘটিত হয়েছিল যার ফলে রাশিয়ার জার সাম্রাজ্যের পতন হয়।  রাশিয়ার তৎকালীন সম্রাট দ্বিতীয় নিকোলাসকে উৎখাত করে একটি অন্তর্বর্তীকালীন সরকার গঠিত হয়।   দ্বিতীয় নিকোলাস তার বাবা তৃতীয় আলেকজান্ডারের মৃত্যুর পর ১৮৯৪ সালে সিংহাসনে বসেন। বিয়ে করেছিলেন রানী ভিক্টোরিয়ার আদরের নাতনি আলেকজান্দ্রাকে। আলেকজান্দ্রা ও  নিকোলাসের ঘরে জন্মায় তাঁদের চার কন্যা ওলগা, তাতিয়ানা, মারিয়া ও আনাস্থাসিয়া। সবার শেষ পুত্রসন্তান আলেক্সেই।  ফেব্রুয়ারি বিপ্লবের পর জার পরিবারকে কোথায় বা কীভাবে বন্দী রাখা হবে সেই নিয়ে বিপ্লবীদের মধ্যে যথেষ্ট মতভেদ ছিল।  কেউ কেউ তাদের নির্বাসনে পাঠাতে চাইলো আবার কেউ কেউ চাইলো পরিবারের সবাইকে হত্যা করতে, যাতে আর কোনোদিন একনায়কতন্ত্র মাথা তুলে দাঁড়াতে না পারে। কিন্তু তাদের পাঠানো হলো সবচেয়ে খারাপ আশ্রয় ইয়েকাতেরিনবার্গ, যেখানকার মানুষজনের কাছে জার চক্ষুশূল ছিলো। জার পরিবারকে থাকতে দেওয়া হয়েছিল ‘ইপাতিয়েভ হাউস’ নামে এক বিশাল বাড়িতে। ১৬ জুলাই মধ্যরাতে পরিবারের সকল সদস্যদেরকে মৃত্যুদন্ড প্রদানের সিদ্ধান্ত নেওয়া হয় এবং এই হত্যার সিদ্ধান্ত মস্কোতে লেনিনের কাছে টেলিগ্রামের মাধ্যমে পৌঁছায়।  রাত্রি দেড়টা নাগাদ জার পরিবারের সবাইকে ঘুম থেকে তুলে বলা হয়, বাইরে বিদ্রোহ চলছে, তাই তাদের নিরাপত্তার জন্য বেসমেন্টে নিয়ে যাওয়া  হবে। বেসমেন্টে নিয়ে গিয়ে জারকে মৃত্যুদণ্ড শোনানো হয় এবং সঙ্গে সঙ্গেই গুলি করে পুরো পরিবারটিকে খতম করে দেওয়া হয়। একই সঙ্গে জারের চার সহকারী কেও হত্যা করা হয়। হত্যার পর দেহগুলিকে বেয়নেট দিয়ে নৃশংসভাবে ছিন্নভিন্নও করা হয়েছিল। দেহগুলিকে অজ্ঞাত স্থানে পুঁতে ফেলা হয় এবং বহুবছর পর্যন্ত এই হত্যাকাণ্ডের খবর চেপে রাখা হয়।
আগস্ট ১৯৭১

আগস্ট ১৯৭১-এ বিশ্বব্যাপী সংঘটিত ঘটনার সংক্ষিপ্ত-সার। গ্রান্ড স্লাম বিজয়ী মার্কিন টেনিস খেলোয়াড় পিট সাম্প্রাসের জন্ম। শ্রীলঙ্কান আন্তর্জাতিক ক্রিকেটার প্রমোদ্যা বিক্রমাসিংহে জন্ম গ্রহণ করেন। ইটালিয়ান ফুটবলার দেমেত্রিও আলবের্তিনির জন্ম। "Pete Sampras"। atptour.com/en। ATP Tour, Inc.। সংগ্রহের তারিখ ২ জুলাই ২০২১।  "Pramodya Wickramasinghe"। ESPNcricinfo। সংগ্রহের তারিখ : ২ জুলাই ২০২১।  এখানে তারিখের মান পরীক্ষা করুন: |সংগ্রহের-তারিখ= (সাহায্য) "Demetrio Albertini"। ACMilan.com। AC Milan sui Social Media। সংগ্রহের তারিখ ২ জুলাই ২০২১।